b'\n_START_ARTICLE_\nPelasgere\n_START_PARAGRAPH_\nPelasgere (gresk: \xce\xa0\xce\xb5\xce\xbb\xce\xb1\xcf\x83\xce\xb3\xce\xbf\xce\xaf, Pelasgo\xc3\xad) var betegnelsen som en del forfattere i antikkens Hellas benyttet p\xc3\xa5 befolkninger som var enten forfedrene til grekerne eller som var et urfolk i Hellas f\xc3\xb8r grekerne. Enten var de av gresk opphav, en urgresk stamme, en stamme som var beslektet med grekerne eller en helt egen stamme med et annet spr\xc3\xa5k og kultur. _NEWLINE_Det er \xc2\xaben samlebetegnelse for ethvert oldtids, primitivt og antatt stedegen folk i den greske verden\xc2\xbb. Generelt er pelasgerne kommet til \xc3\xa5 f\xc3\xa5 en bredere betydning mer bredt for alle stedegne, innf\xc3\xb8dt bosetninger i og rundt Egeerhavet og deres kulturer f\xc3\xb8r gresk spr\xc3\xa5k utviklet seg. Dette er ikke en eksklusiv betydning, men andre meninger krever spesifisering. I l\xc3\xb8pet av den klassisk tid i gresk historie var det enkelte enklaver med dette navnet som overlevde p\xc3\xa5 flere steder p\xc3\xa5 det greske fastlandet, p\xc3\xa5 Kreta og i andre regioner i Egeerhavet. Folk som identifiserte seg som \xc2\xabpelasgere\xc2\xbb snakket et spr\xc3\xa5k, eller ulike spr\xc3\xa5k, som grekerne p\xc3\xa5 den tiden identifiserte som \xc2\xabbarbarisk\xc2\xbb, skj\xc3\xb8nt en del antikke skribenter betegnet ogs\xc3\xa5 pelasgere som grekere. En tradisjon som ogs\xc3\xa5 overlevde, var at store deler av Hellas hadde en gang v\xc3\xa6rt pelasgisk f\xc3\xb8r det ble gresk. Disse delene falt generelt innenfor den etniske omr\xc3\xa5det som ved 400-tallet f.Kr. ble tilskrevet de som snakket gammelgresk og som ble identifisert som jonere._NEWLINE_Klassifiseringen av pelasgisk spr\xc3\xa5k (eventuelt flere spr\xc3\xa5k) er kjent kun fra ikkegreske elementer i gammelgresk og p\xc3\xa5viselig i en del stedsnavn, selv om pelasgisk var et enkelt spr\xc3\xa5k eller ikke, og forholdet pelasgere til forhistoriske grekere eller hellenere har i lang tid v\xc3\xa6rt sp\xc3\xb8rsm\xc3\xa5l som var uten endelige svar. Forskningsfeltet h\xc3\xa5per p\xc3\xa5 framtidige spor som kan fylle hulrommene. Mange tidligere og n\xc3\xa5v\xc3\xa6rende teorier eksisterer. En del av dem er farget av samtidige nasjonalistiske saker som kompromitterer deres objektivitet. En teori er at pelasgere var beslektet med illyrere (dagens albanere). Det spr\xc3\xa5k som de anvendte kan man se likheter med det spr\xc3\xa5k som illyrere snakket._NEWLINE_Arkeologiske utgravninger p\xc3\xa5 1900-tallet har avdekket gjenstander i omr\xc3\xa5der som tradisjonelt ble tilskrevet pelasgisk folkningsgrupper, eksempelvis i Thessalia, Attika og Lemnos. Arkeologer har beskrevet pelasgisk materielle kultur fra utgravninger i Sesklo og Dimini som neolittisk; andre har knyttet pelasgisk materielle kultur til \xc2\xabmellomhelladisk\xc2\xbb, og faktisk ogs\xc3\xa5 til den \xc2\xabsenhelladiske\xc2\xbb kulturen til greske Mykene hvor det meste av de korte inskripsjonene allerede var i en tidlig form for gresk. \xc3\x85 forbinde arkeologiske materiale til lingvistisk kultur er dog tvilsomt if\xc3\xb8lge Walter Pohl og andre som studerer etnogenes.\n_START_SECTION_\nSpr\xc3\xa5k\n_START_PARAGRAPH_\nI frav\xc3\xa6ret av noen sikker kunnskap om identiteten eller identitetene til pelasgerne har det kommet et mangfold av teorier. En del av de mer r\xc3\xa5dende teoriene st\xc3\xb8ttet av akademisk forskning er presentert nedenfor. Ettersom gresk er klassifisert som et indoeuropeisk spr\xc3\xa5k, er hovedsp\xc3\xb8rsm\xc3\xa5let om pelasgisk var eller ikke var indoeuropeisk.'